recursal/SuperWikiNEXT-32B huggingface dataset:
**இம்மத்நகர்** (Himatnagar) (**હિંમતનગર**), இந்தியா, குஜராத் மாநிலத்தின் சபர்கந்தா மாவட்டத்தின் நிர்வாகத் தலைமையிடம் மற்றும் மாநகராட்சியாகும். இந்நகரம் *அத்மதி* ஆற்றங்கரையில் அமைந்துள்ளது. இம்மத்நகர் என்பதற்கு வீரமான நகரம் என்று பொருளாகும்.

வரலாறு
------

இம்மத்நகர், முதலில் 1426இல் *சுல்தான் அகமது ஷா-I* (1411–1443) என்பவரால் *அகமத்நகர்* என்ற பெயரால் நிறுவப்பட்டது. பின்னர் 1848இல் இப்பகுதி *இம்மத்சிங்* என்ற மன்னரால் ஆளப்பட்டதால், 1912இல் அகமத்நகர் என்ற பெயர் *இம்மத்நகர்* என மாறியது.

பொருளாதாரம்
-----------

பீங்கான் பொருட்கள் உற்பத்தியில் இந்நகரம் முன்னிலை வகிக்கிறது. சிட்டி மற்றும் ரீஜண்ட் என்ற தனியார் நிறுவனங்கள், கட்டிடங்களின் தளத்தில் பதிக்கும் பீங்கான் ஓடுகளை பெருமளவில் தயாரிக்கிறது. எடைத் தராசுகள் மற்றும் எடைக்கற்கள் உற்பத்தியிலும் 1960ஆம் ஆண்டு முதல் முன்னிலை வகிக்கிறது.

மக்கள் வகைப்பாடு
----------------

2011ஆம் ஆண்டு மக்கள் தொகை கணக்கெடுப்பின்படி, இந்நகர மக்கள் தொகை 3,25,669 ஆகும்..மக்கள் தொகையில் ஆண்கள் 52%; பெண்கள் 48%ஆக உள்ளனர். எழுத்தறிவு விகிதம் 77%ஆக உள்ளது. ஆறு வயதினருக்குக் குறைவாக உள்ளவர்கள், மொத்த மக்கள் தொகையில் 11%ஆக உள்ளனர்.



| இம்மத்நகர் சமயப் பிரிவினர் |
| --- |
| சமயம் |  | விழுக்காடு |
| இந்துக்கள் |   | 72% |
| இசுலாமியர் |   | 24% |
| சமணர்கள் |   | 3.4% |
| பிறர்† |   | 0.6% |
| சமய மக்கள் 
†Includes சீக்கியர்கள்s (0.2%), பௌத்தர்கள் (<0.2%). |

மேற்கோள்கள்
-----------

1. ↑
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.

வெளி இணைப்புகள்
---------------

* இம்மத்நகர் இணையதளம்
மதுரையில் நாயக்கர்கள்  ஆட்சிக் காலம் ஏற்படும் முன்பே இராசகம்பளம் மக்களின் பாளையங்கள் குறிப்பாக எட்டையபுரம், பாஞ்சாலங்குறிச்சி , போடிநாயக்கனூர், சேந்தமங்கலம் , சாப்டூர் போன்ற பாளையங்களில் **சாப்டூர்** என்னும் பகுதியில் **வேகிளியார் சில்லவார்** வம்சத்தைச் சேர்ந்தோர்கள் ஆட்சி செய்து வந்துள்ளனர். இயற்கை வளம் நிறைந்த பகுதியாக இருக்கும் இப்பகுதியில் இராசகம்பளம் மற்றும் பளியர்  மக்கள் அதிகம் வாழ்கிறார்கள்.

பூர்விகம்
---------

ஆந்திரம்  மாநிலம் சந்திரகிரி என்னும் பகுதியில் இருந்து இங்கு வந்த இவர்கள் **கொட்டியம் நாகம்ம நாயக்கர்**  என்பவரால் தனி இடத்தில இப்பகுதியில் குடிபெயர்ந்தனர். இசுலாமிய மன்னன் ஒருவன் கம்பளத்து இனத்தின் பெண்ணை கேட்டதாகவும் அதனால் தங்கள் இன பெண்களை காப்பாற்ற தெற்கு நோக்கி வந்ததாகவும் கூறப்படும் தொட்டிய நாயக்கர்களின் கதையினை போலவே இவர்களும் தெரிவிக்கின்றனர்.

தமிழ்ப்பற்று
------------

சாப்டூர் சமின் பகுதியை ஆட்சி செய்த மன்னர்கள் மிகுந்த தமிழ்ப்பற்று கொண்டு வந்துள்ளனர் , அதிலும் **நாகைய சாமி காமைய நாயக்கர்**  என்பவர் தமிழ் புலவர்களை ஆதரித்தும் , தானே தமிழ் மற்றும் இசை ஆகியவற்றில் புலமைக் கொண்டும் வாழ்ந்து வந்துள்ளார் .

பெயர்க்காரணம்
-------------

சாப்டூர் என்பது சாப டூர் என்னும் தெலுங்கு  சொல்லில் இருந்து வந்துள்ளது. சாப என்றால் **கம்பிளி**  என்று தெலுங்கில் பொருள். ராஜகம்பளம் மக்கள் அக்காலகட்டத்தில் கம்பிளி என்னும் போர்வையினை தங்களின் மீது அணிந்து இருப்பர். எனவே இவ்வூருக்கு **சாப்டூர்**  என்று பெயர் வந்தது .

ஜமின் எல்லைகள்
--------------

சுமார் 7500 ஏக்கர் பரப்பளவு கொண்ட இவர்களின் சொத்து மதிப்புகள் தற்போது ஜமின் ஒழிப்பு சட்டம் வந்த பிறகு 200 ஏக்கர் மட்டும் கொண்டு உள்ளது , தற்போது ஜமின் வாரிசுதாரராக இருப்பவர் **ராம் குமார் நாயக்கர்** . இவர் இன்று வாழ்ந்து வந்த அரண்மனை சுமார் 500 வருடம் பழமையானது .

காடுகளைப் பாதுகாத்தல்
---------------------

இப்பாளையகாரர்கள் காடுகளை கருத்தாக பாதுகாத்துள்ளனர். அரசரின் ஆணை இல்லாமல் சிறு விரகினை கூட யாரும் எடுக்க முடியாதாம். இன்றும் இங்குள்ள மக்கள் **காமைய நாயக்கர் பாறை**  என்றே இங்குள்ள சிறு சிறு பாறைகளை அழைத்து வருகின்றனர் .

மேற்கோள்கள்
-----------

<references>

1. ↑
2. ↑
3. ↑
4. ↑
5. ↑  "காப்பகப்படுத்தப்பட்ட நகல்". 2014-06-25 அன்று மூலம் பரணிடப்பட்டது. 2011-11-16 அன்று பார்க்கப்பட்டது.
6. ↑
இம்பா மாகாணம் பிஜி நாட்டின் விட்டிலிவு தீவின் வடமேற்கில் அமைந்துள்ளது. இது பிஜி நாட்டின் அதிக மக்கள்தொகை கொண்ட மாகாணமாகவும் நிலப்பரப்பில் இரண்டாவது பெரிய மாகாணமாகவும் திகழ்கிறது.
இம்மாகாணத்தில் இம்பா, மகோடுரோ, நந்தி, நவாகா, தவுவா, வுண்டா, விட்டோகோ ஆகிய மாவட்டங்கள் அமைந்துள்ளன.

இம்மாகாணம் மாகாண சபையினால் ஆளப்படும். பிஜியின் தற்போதைய தலைவர் இம்பா மாகாணத்தைச் சேர்ந்தவர்.

மக்கள்
------

இங்கு 231,760 மக்கள் வாழ்கின்றனர். இவர்களில் 118,087 பேர் ஆண்கள், 113,673 பெண்கள் ஆவர். 96,852 பிஜியர்களும், 126,142 பிஜி இந்தியர்களும், 8,766 ஏனைய மக்களும் வாழ்கின்றனர்.

சான்றுகள்
---------

1. ↑  "Fiji population census, 2007". 2014-11-06 அன்று மூலம் பரணிடப்பட்டது. 2014-07-30 அன்று பார்க்கப்பட்டது.

| * பா
* உ
* தொ
பிஜித் தீவின் அரசியல் பிரிவுகள் |
| --- |
| பிரிவுகள் | 
* மையக் கோட்டம் \* கிழக்குக் கோட்டம் \* வடக்குக் கோட்டம் \* மேற்குக் கோட்டம்

 |  |
| மாகாணங்கள் | 
* இம்பா \* இம்புவா \* கேக்காவ்துரோவ்\* கன்டவு \* லவு \* லோமாய்விட்டி \* மதுவாட்டா \* நண்டுரோங்கா நவோசா
* நய்டாசிரீ \* நமோசி \* ரா \* ரெவா \* செருவா \* தைலிவு

 |
| சார்புப் பகுதிகள் | 
* ரொட்டுமா

 |
| நகரங்கள் | 
* லூடோக்கா (லவுடோக்கா) \* சுவா

 |
| பேரூராட்சிகள் | 
* இம்பா \* லம்பாசா \* லமி \* லிவுகா \* நந்தி
* நசினு \* நவுசோரி \* சவுசவு \* சிங்கடோகா \* தவுவா

 |
**சித்தி ஜுனைதா பேகம்** (**ஆச்சிமா** 1917 - மார்ச் 19, 1998). நாகூர், இந்தியா. இவர் முதல் தமிழ் முஸ்லிம் புரட்சிப் பெண் எழுத்தாளர். 81 ஆண்டுகள் வாழ்ந்து மறைந்தவர்.

வாழ்க்கைச் சுருக்கம்
--------------------

இவர் தனது 12வது வயதிலேயே திருமணம் செய்து கொண்டார். நான்கைந்து ஆண்டுகளே நீடித்த அந்தத் திருமண வாழ்க்கையில் நான்கு குழந்தைகளுக்குத் தாயானார். பதினேழாவது வயதிற்குள்ளேயே விதவையானார்.

எழுத்துலக வாழ்வு
----------------

சித்தி ஜுனைதா பேகம் மூன்றாம் வகுப்பு வரையே கற்றிருந்தார். இவர் தாருல் இஸ்லாம் என்ற இதழைப் படித்துத்தான் செந்தமிழைக் கற்றுக் கொண்டார். திருமணத்திற்குப் பிறகு தனது பதினாறாவது வயதில் எழுதவும் தொடங்கினார். பிற்காலத்தில் நிறையச் சிறுகதைகளும், பெருங்கதைகளும் எழுதினார். இவர் எழுதிய முதல் சிறுகதை, 1929ல் தாருல் இஸ்லாம் இதழில் வெளிவந்தது. தாருல் இஸ்லாம் வாசகியான இவர் தனது முதல் சிறுகதையை முஸ்லிம் பெண்களின் உரிமைக்குப் போராடிய தாவூத் ஷாவுக்கு அனுப்பி வைத்தார். ஒரு பெண் எழுதிய சிறுகதை என்றதும், தாவூத் ஷாவுக்கு ஆச்சரியம். ஆனந்தம். முஸ்லிம் பெண்கள் கூடக் கதை எழுதத் தொடங்கி விட்டார்கள் என்று பெருமிதத்துடன் சிரித்தார். அந்தக் கதையை தாருல் இஸ்லாம் இதழில் உடனே வெளியிட ஏற்பாடு செய்தார்.

குடும்பப் பின்னணி
-----------------

சித்தி ஜுனைதா பேகம் எம். ஷரீப் பெய்க், முத்துகனி தம்பதிகளின் மூத்த புதல்வி. இவருக்கு நான்கு சகோதரர்கள். இவரது மூத்த சகோதரர் சிறந்த பேச்சாளரும் பலமொழிகள் அறிந்த அறிஞருமான ஹூசைன் முனவ்வர் பெய்க். இரண்டாவது சகோதரர் காரைக்காலில் பால்யன் என்ற பத்திரிகையை பல ஆண்டுகள் வெற்றிகரமாக நடத்திய முஜீன் பெய்க். மற்றைய இரண்டு சகோதரர்களும் இறந்து விட்டனர். இவரது தாத்தா தென் தஞ்சை மாவட்டக் காங்கிரஸ் குழுத் தலைவராக இருந்த மு.யூ. நவாபு சாகிபு மரைக்காயர்.

வெளிவந்த நூல்கள்
----------------

* *காதலா கடமையா* - நாவல் (1938)
* *செண்பகவல்லிதேவி அல்லது தென்னாடு போந்த அப்பாஸிய குலத்தோன்றல்* - நாவல் (1947)
* *மகிழம்பூ* -நாவல்
* *இஸ்லாமும் பெண்களும்* - கட்டுரைத் தொகுப்பு (1995)
* *மலைநாட்டு மன்னன்* - தொடர்கதை
* *ஹலிமா அல்லது கற்பின் மாண்பு*
* *பெண் உள்ளம் அல்லது கணவனின் கொடுமை*
* *திரு நாகூர் அண்ணலின் திவ்ய மாண்பு* - வாழ்க்கை வரலாறு (1946)
* *காஜா ஹஸன் பசரீ (ரஹ்)* - முஸ்லிம் பெருமக்கள் வரலாறு

வெளி இணைப்புகள்
---------------

* ஆச்சிமா ஒரு அறிமுகம் (நாகூர் ரூமி)
* சித்தி ஜுனைதாவும் நாடோடி மன்னன்களும் (டாக்டர் கம்பம் சாகுல் ஹமீது)
* முஸ்லிம் சமூகம் தந்த முதல் பெண் தமிழ் எழுத்தாளர் (நா. கண்ணன்)
**தமிழ் பேச தங்கக் காசு** மக்கள் தொலைக்காட்சியில் ஒளிபரப்பப்படும் ஒரு போட்டி நிகழ்ச்சியாகும். தனித்தமிழில் உரையாடுவதே இந்த நிகழ்ச்சி. வெற்றியாளர்கள் தங்கக் காசினைப் பரிசாகப் பெறுவர். 

இந்த நிகழ்ச்சி மூன்று சுற்றுக்களைக் கொண்டது. 

முதல் சுற்றில் சுமார் இரண்டு நிமிடம் ஜேம்ஸ் வசந்தனுடன் உரையாட வேண்டும்,

* ஒரே வார்த்தையை மூன்று தடவைக்கு மேல் பயன் படுத்தாமல்

* ஒரே சொல்லில் பதில் சொல்லாமல்

* தொடர்ந்து மூன்று வினாடிகளுக்கு மௌனம் காக்காமல்

* ஆங்கிலம் கலக்காமல்.

  

இரண்டாம் சுற்றில், ழகர, தகர, ரகர உச்சரிப்புகளால் நிறைந்த சொற்றொடர் ஒன்றைக் காட்டி அதை மனனம் செய்து முப்பது நொடிக்குள் எட்டு அல்லது பத்து முறை சொல்லச் சொல்கிறார்கள்.

இறுதிச் சுற்று, ஆங்கில, வடமொழிச் சொற்களுக்குத் தனித்தமிழ்ச் சொற்களைக் கண்டு கூறுவது.

இதே விதிமுறைகளுடன் பல ஆண்டுகளுக்கு முன்னர் இலங்கை வானொலியில் பல ஆண்டுகளாக போட்டி நிகழ்ச்சி ஒன்று இடம்பெற்று வந்தது குறிப்பிடத்தக்கது. மக்களிடையே பெரும் வரவேற்பைப்பெற்ற இந்நிகழ்ச்சியை கே. எஸ். ராஜா, பி. எச். அப்துல் ஹமீட் போன்றோர் தயாரித்து வழங்கியிருந்தார்கள்.

வெளியிணைப்புக்கள்
-----------------

* தமிழ் பேசு தங்கக் காசு
கிரேக்கோ என்ற வழமையான எகிப்திய சித்திர எழுத்துகள் - இது ரோமானிய காலத்திய, சிற்பம்.  
கீற்றுகள்: விரியன் பாம்பு, ஆந்தை, 'வெதுப்பி', மடிந்த துணி 
**சித்திர எழுத்து** (*Hieroglyph*) என்பது, பண்டைய எகிப்தியர்கள் தங்களின் கோயில்களிலும், வெற்றித் தூண்களிலும், மற்றும் பிற நினைவுச் சின்னங்களிலும் வெட்டியதும், செதுக்கியதும, மற்றும் வரைந்ததுமான எழுத்துக்களாகும்.

உருவ எழுத்துக்கள்
-----------------

எகிப்தியர்கள் முதலில் சூரியன், மலர், மற்றும் கண் போன்ற பொருட்களைக்
குறிப்பதற்கு அவற்றின் உருவங்களையே சித்திரங்களாக எழுதிவந்தனர். பின்னர், இந்த முறை மிகுந்த கடினமாகவும், நெடுங்காலம் பிடிப்பதாகவும், ஏராளமான உருவங்களையும் பயன்படுத்த வேண்டிதாகவுமிருந்ததால் 'உருவ எழுத்தைத்' (*Pictograph*) தவிர்த்தனர்.

கருத்தெழுத்துக்கள்
------------------

'கருத்தெழுத்தைப்' (*Ideograph*) பயன்படுத்தத் தொடங்கினார்கள். அம்புகள் பாய்வதுபோல் வரைந்து போர் என்பதை குறித்தனர், மேலும் கண் எழுதி அதன் கீழ் செங்கோல் எழுதினால் அது ஒரு அரசன் என்பதை குறிக்கும். அதன் பின்னர் சொற்களையும், சொல்லின் பகுதிகளையும் குறிப்பதற்கான படிமங்களை பயன்படுத்தினார்கள். கல் என்று படிப்பதைக் குறிக்கும் சொல்லை எழுதுவதற்கு அதே ஒலியையுடைய கல் (பாறையின் ஒருபகுதி) என்ற பொருளின் உருவத்தை எழுதுவது போன்ற இந்த முறை, மற்றும் இந்த உருவங்கள் 'சொல் அடையாளங்கள்' (*Word-Signs*) எனப்படும்.

நெடுங்கணக்கு
------------

அதன்பிறகு வந்த காலங்களில், நெடுங்கணக்கு (*Alphabet*) முறைபோன்ற ஒன்றை உருவாக்கினார்கள். பொதுவாக மற்ற மக்கள் அனைவரும் நெடுங்கணக்கு முறையை உருவாக்கியப் பின் உருவ எழுத்தையும், கருத்தெழுத்தையும், மற்றும் சொல்லெழுத்தையும் பயன்படுத்துவதில்லை, ஆனால் எகிப்தியர்கள் 24 ஒலிகளுடைய நெடுங்கணக்கை உருவாக்கியப் பின்பும், அதற்கு முந்தைய முறைகளையும், சுமார் கி. மு 3000 முதல், கி. பி 6ஆம் நூற்றாண்டு வரையிலும் கையாண்டுள்ளார்கள்.

ஆதியில், எகிப்தியர்கள் தங்கள் சித்திர எழுத்துக்களைக் கல்லாலான நினைவுச் சின்னங்களில் பொறிப்பதற்கே பயன்படுத்தி வந்தனர். உளியையும், சுத்தியலையும் கொண்டே வெட்டப்பட்ட இச்சித்திர எழுத்துக்கள், சின்னங்களை அழகுபடுத்தவும் உதவின.

சான்றாதாரங்கள்
--------------

1. 1 2 3 4 5  "சித்திர எழுத்து". www.tamilvu.org (தமிழ்). 2016. 2016-10-06 அன்று பார்க்கப்பட்டது.
**இட்ஸ் எ ஒன்டர்புல் லைப்** (*It's a Wonderful Life*) 1946-ல் வெளியான ஆங்கிலத் திரைப்படம், உலகின் சிறந்த 10 படங்களில் ஒன்றாகும். பிலிப்வாரன் டோர்ன் என்ற எழுத்தாளரின் சிறுகதையை பிராங் காப்ரா இயக்கி தயாரித்தார்.

 இத்திரைப்படத்தில் ஒரு காட்சி
ஜார்ஜ் பெய்லி என்ற தொழிலதிபர் வேடத்தில் ஜேம்ஸ் ஸ்டூவர்ட் நடித்திருந்தார். கடன் சுமை தாங்க முடியாமல் தற்கொலை செய்ய தொழிலதிபர் ஜார்ஜ் முடிவு செய்து, ஆற்றுப் பாலம் ஒன்றின் மேல் ஏறி நிற்கிறான். இதை வானுலகில் உள்ள தேவதைகளில் இரண்டு வேடிக்கை பார்க்கின்றன. மனிதர்கள் ஏன் இப்படி வாழ்க்கையைப் புரிந்துகொள்ளாமல் சாக முடிவு எடுக்கிறார்கள் என்று அனுதாபம் கொண்டு ஒரு தேவதை ஜார்ஜைக் காப்பாற்றுகிறது. ஜார்ஜ், *நான் உயிர்வாழ்வதில் அர்த்தமே இல்லை. தன்னால் யாருக்கும் பயன் இல்லை. எல்லோருக்கும் தான் தேவையற்றவன்* என்று புலம்புகிறான். *இல்லை... உன் வாழ்க்கைக்கு அர்த்தம் இருக்கிறது* என்ற தேவதை, *நீ பிறக்காமல் இருந்தால், உன் வீடு, மனைவி என்னவாகி இருப்பார்கள் என்பதை நீ இப்போது பார்ப்பாய்* என்று தேவதை ஒரு வரம் தருகிறது.தன் வாழ்நாளில் ஒவ்வொரு செயலும் யாரோ ஒருவருக்குப் பயன்பட்டிருக்கிறது என்று உணர்ந்து, பின் குடும்பத்துடன் சேர்கிறான்.

மேற்கோள்கள்
-----------

1. ↑  Cox 2003, p. 27. Note: The original budget had been set at $3 million.
2. ↑
நன்னூல் என்னும் தமிழ் இலக்கணநூல் 13 ஆம் நூற்றாண்டில் பவணந்தி முனிவர் இயற்றியது. இதற்கு உரைநூல்கள் சில தோன்றியுள்ளன. அவை வெவ்வேறு காலங்களில் தோன்றியவை.

மயிலைநாதர் உரை
--------------

இவ்வுரையின் காலம் 14 ஆம் நூற்றாண்டு. நன்னூல் ஆசிரியர் பவணந்தி முனிவரைப் போலவே மயிலைநாதரும்  சமணர் ஆவார். சீயகங்கன் மரபினையும், சமண ஆசிரியர்களையும் பெரிதும் போற்றுபவர்.

சங்கர நமச்சிவாயர் விருத்தி உரை
------------------------------

இவ்வுரையின் காலம் 18 ஆம் நூற்றாண்டு. சங்கர நமச்சிவாயர் சைவர். இவரது உரை பெரிதும் போற்றப்பட்டது. சங்கர நமச்சிவாயர் உரையின் துணையோடு மேலும் சிலர் காண்டிகை உரையும் விருத்தியுரையும் எழுதியுள்ளனர்.

சிவஞான முனிவர் விருத்தியுரை
---------------------------

இவ்வுரையின் காலம் 18 ஆம் நூற்றாண்டு சங்கர நமச்சிவாயர் விருத்தியுரைக்கு மேலும் விளக்கங்கள் தரும் உரை இது. சிவஞான 
முனிவர் திருவாடுதுறை ஆதீன சிவாசாரியார்.

பிற உரைநூல்கள்
--------------

சங்கர நமச்சிவாயர் உரையின் துணையோடு மேலும் சிலர் காண்டிகை உரையும் விருத்தியுரையும் எழுதியுள்ளனர்.

அவற்றுள் குறிப்பிடத் தக்கவை:

* முகவை இராமானுச கவிராயர் உரை
* வேதகிரி முதலியார் உரை
* விசாகப்பெருமாள் ஐயர் உரை
* ஆறுமுக நாவலர் காண்டிகை உரை
* பவானந்தம் பிள்ளை உரை
* வை. மு. சடகோப ராமானுசாசாரியார் உரை. இது பள்ளி மாணவர்களுகென்றே எழுதப்பட்ட உரை.

மற்றும் ஆசிரிய நிகண்டு செய்த ஆண்டியப்பப் புலவரும், கூழங்கைத் தம்பிரான் என்பவரும் உரை செய்துள்ளனர் எனத் தெரிகிறது. இவை கிடைக்கவில்லை.

இதனையும் காண்க
--------------

* நன்னூல் உரையாசிரியா்கள்

அடிக்குறிப்பு
-------------

1. ↑  மு. அருணாசலம் (முதல் பதிப்பு 1970, திருத்தப்பட்ட பதிப்பு 2005). *தமிழ் இலக்கிய வரலாறு, பதின்மூன்றாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 132.
2. ↑  பதிப்பு 1847
3. ↑  பதிப்பு 1851
4. ↑  பதிப்பு 1880
| * பா
* உ
* தொ
இத்தாலியப் போர்த்தொடர் |
| --- |
| சிசிலியப் படையெடுப்பு – *பார்கிளே* – *மின்சுமீட்* – டுரோய்னா சண்டை – இத்தாலியப் படையெடுப்பு – பேடவுன் – *ஸ்லாப்ஸ்டிக்*  – *ஆக்சே* – இத்தாலியுடனான போர் நிறுத்தம் – நாபொலியின் நான்கு நாட்கள் – வல்ட்டூர்னோ கோடு – பார்பரா கோடு – பாரி வான் தாக்குதல் – பெர்னார்ட் கோடு – இட்லர் கோடு –குளிர்காலக் கோடு – மோரோ ஆறு போர்த்தொடர் – மோண்டி கசீனோ சண்டை – சீசர் கோடு – ரோம மாற்றுக் கோடு – ஷிங்கிள் நடவடிக்கை – டிராசிமீன் கோடு – அன்கோனா சண்டை – காத்திக் கோடு – 1945 வசந்தகாலத் தாக்குதல் |

ரோம் நகருக்குத் தெற்கே ஜெர்மானிய அரண்கோடுகள்
**இட்லர் கோடு** (*Hitler Line*) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு.

செப்டம்பர் 1943ல் நேச நாடுகள் இத்தாலி மீது படையெடுத்தன. தெற்கு இத்தாலியில் தரையிறங்கியிருந்த நேச நாட்டுப் படைகள், அம்மாத இறுதிக்குள் தெற்கு இத்தாலி முழுவதையும் கைப்பற்றின. ஜெர்மானியப் படைகள் வடக்கு நோக்கிப் பின்வாங்கின. நேச நாட்டுப் படை முன்னேற்றத்தைத் தடுத்து நிறுத்துவதற்காக ரோம் நகருக்குத் தெற்கே பல அரண் கோடுகளை ஜெர்மானியர்கள் உருவாக்கியிருந்தனர். இத்தாலியின் புவியியல் அமைப்பு இதற்கு சாதகமாக இருந்தது. இப்படி அமைக்கப்பட்ட அரண் கோடுகளில் ஒன்று இட்லர் அரண்கோடு. இது குசுத்தாவ் கோட்டுக்குப் பின்புறம் அமைந்திருந்தது. குசுத்தாவ் கோட்டினை நேச நாட்டுப் படைகள் ஊடுருவினால், ஜெர்மானியப் படைகள் பின்வாங்க வசதியாக இது அமைக்கப்பட்டிருந்தது. மே 1944ல் இதற்கு "செங்கர் கோடு" என்று பெயர்மாற்றப்பட்டது. தனத் பெயர் இடப்பட்ட ஒரு நிலை வீழ்ந்தால் அது நேச நாட்டுத் தரப்புக்கு பெரும் பரப்புரை வெற்றியாகும் என்று எண்ணிய இட்லர், இதன் பெயரை மாற்ற உத்தரவிட்டார். அப்பகுதியின் ஜெர்மானியத் தளபதி ஜெனரல் வோன் செங்கர் என்பவரின் பெயர் இதற்கு இடப்பட்டது. மே 24, 1944 அன்று பிரித்தானிய 8வது ஆர்மியைச் சேர்ந்த கனடிய மற்றும் போலியப் படைப்பிரிவுகள் இட்லர் அரண்கோட்டினை ஊடுருவின.

இதற்கு அடுத்து அமைந்திருந்த அரண் கோடு சீசர் கோடு என்றழைக்கப்பட்டது.
**சங்கரம்பாடி சுந்தராச்சாரி** என்பவர் தெலுங்கு மொழிக் கவிஞர் ஆவர். இவர் ஆந்திரப் பிரதேசத்தின் சித்தூர் மாவட்டத்தைச் சேர்ந்தவர். இவரது தாய்மொழி தமிழ் என்பது குறிப்பிடத்தக்கது. தெலுங்கு இலக்கியத்தில் அதீத ஈடுபாடு கொண்டு இவர் இயற்றிய மா தெலுகு தல்லிக்கி என்ற பாடலை ஆந்திரப் பிரதேச அரசு தன் அரசின் கீதமாக ஏற்றுக் கொண்டுள்ளது.

வாழ்க்கைக் குறிப்பு
-------------------

இவர் திருச்சானூரில் பிறந்து பின்னர், திருப்பதியில் வாழ்ந்தார். தன் வாழ்க்கையை ஆசிரியர் பணியுடன் தொடங்கினார். 1942 ஆம் ஆண்டு, பள்ளியில் பணியாற்றிய போது தெலுங்கு கீதப் பாடலை எழுதினார். இப்பாடல் பின்னர், பாடகர்களால் பாடப்பட்டு, சித்தூர் வி. நாகையா நடித்த தீனபந்து என்ற தெலுங்குத் திரைப்படத்தில் சேர்க்கப்பட்டது. அப்போதைய காலகட்டத்தில், மொழிவாழி மாநிலம் பிரிக்க ஏற்பட்ட கோரிக்கையின்போதும் இப்பாடல் பயன்பட்டது. இப்பாடல் அடைந்த புகழினால், இதனை ஆந்திரப் பிரதேச அரசு தன் மாநில கீதமாக ஏற்றுக் கொண்டுள்ளது. இவரின் நினைவாக வெண்கலச் சிலையொன்று திருப்பதி நகரில் நிறுவப்பட்டுள்ளது. இவர் சில தெலுங்கு திரைப்படங்களுக்கு பாடல்களை எழுதியுள்ளார். தீனபந்து என்ற திரைப்படத்தில் நடித்துள்ளார்.

ஆக்கங்கள்
---------

* மா தெலுகு தல்லிக்கி
* சுந்தர ராமாயணம்
* சுந்தர பாரதம்

சான்றுகள்
---------

1. ↑
**சாப்பூர் அணை** (**Shahpur Dam)** பாக்கித்தான் நாட்டின் பஞ்சாபில் உள்ள நந்தனா ஆற்றில் அட்டாக் மாவட்டத்தில் அமைந்துள்ளது. 26 மீட்டர் (85 அடி) உயரம் கொண்ட இந்த அணை 1,76.20.000 கனமீட்டர் கொள்ளளவு கொண்டதாகும். சுற்றுப்புறங்களில் சமீபத்திய வளர்ச்சியுடன், அணை இப்போது உள்ளூர் மக்களுக்கும் அருகிலுள்ள நகரங்களின் மக்களுக்கும் ஒரு பிரபலமான சுற்றுலா இடமாக மாறியுள்ளது.

அமைவிடம்
--------

அட்டாக் மாவட்டத்தில் கலா சிட்டா மலைத்தொடருக்கு அருகிலுள்ள பதே யாங்கு தாலுக்காவில் அணை கட்டப்பட்ட்டுள்ளது. இசுலாமாபாத்தில் இருந்து 45 கிலோமீட்டர் தொலைவிலும் பதே யாங்கிலிருந்து வடக்கில் 8 கிலோமீட்டர் தொலைவிலும் சாப்பூர் அணை உள்ளது. 1982 ஆம் ஆண்டு பஞ்சாப் அரசாங்கத்தின் சிறிய அணைகள் நிறுவனம் அணையை வடிவமைத்து கட்டியது. 1986 ஆம் ஆண்டு 36.5 மில்லியன் பாக்கித்தான் ரூபாய் செலவில் அணையின் கட்டுமானப் பணிகள் முடிக்கப்பட்டன.

மேற்கோள்கள்
-----------

1. ↑  "Maintenance and Operational Activities in the Command Area of Shahpur Dam" (PDF). Irrigation Management Institute. 3 நவம்பர் 2018 அன்று மூலம் (PDF) பரணிடப்பட்டது. 6 August 2012 அன்று பார்க்கப்பட்டது.
**தமிழ் மகளிர்** அல்லது தமிழ்ப் பெண்களின் அடையாளம், அவர்கள் தமிழ்ச் சமூகத்தில் எதிர்கொள்ளும் கட்டுப்பாடுகளை, பிரச்சினைகளை இந்த கட்டுரை முதன்மையாக அலசும்.

மனித வரலாற்றின் பெரும்பகுதியில் சமூகம் ஆண் ஆதிக்க சமூகமாகவே இருந்து வந்திருக்கிறது. 20ம் நூற்றாண்டிலேயே பெண்களின் எதிர்ப்புப் போராட்டத்தால் தமது சுகந்திரத்தையையும், உரிமைகளையும், வாய்ப்புக்களையும் பெற்று, முன்னேறி, சமனாக மதிக்கப்படும் நிலை உருவாகி வருகிறது. அதே வரலாற்று தோரணம் (patteern) தமிழ்ச் சமூகத்துக்கும் பெரிதும் பொருந்தும்.

இருப்பினும் இன்றும் தமிழ்ச் சமூகத்தில் பெண்கள் கல்வியில், அரசியலில், தொழில் வாய்ப்பில் ஆண்களுக்கு இணையான வாய்ப்புக்களையோ அல்லது நிலையையோ பெறவில்லை.

பெண்களின் பிரச்சினைகள்
----------------------

* பெண் சிசு கொலை
* சிறுவர் திருமணம்
* சீதனம்
* உடன்கட்டை ஏறல்
* மறுமண மறுப்பு
* சொத்துருமை மறுப்பு
* கொத்தடிமையாக்கல்
* கோயிலுக்கு அடிமையாக்கல், (தாசிகள்)

விதி விலக்குகள்
---------------

இவற்றையும் பார்க்கவும்
----------------------

* தமிழ் மகளிர் பட்டியல்

வெளி இணைப்புகள்
---------------

* தமிழ்ப் பெண்கள்
* ஒரு மகாராணியின் அலுவலகவழி (அல்லது) தமிழ்ப் பெண்ணியத்தின் எதிர்காலம்
**தமிழ் மரபு** என இங்குக் குறிப்பிடப்படுவது தமிழ்மொழியின் மரபு. தொல்காப்பியம் மரபு என்னும் சொல்லாலும், என்ப, என்மனார், மொழிப முதலான சொற்களால் சுட்டியும் தொல்காப்பியர் தம் காலத்துக்கு முன்பு வழக்கத்தில் இருந்த தமிழ் மரபுகளைச் சுட்டிக் காட்டியுள்ளார். தொல்காப்பியர் தமிழை ஆராய்ந்து கூறிய மொழிச்செய்திகள் ஒருவகை. தொல்காப்பியர் காலத்து முன்பிருந்த தமிழ் இலக்கண நெறியாளர் வழியில் தொல்காப்பியர் காலத்தில் வழக்கத்தில் இருந்த மொழிச்செய்திகள் மற்றொரு வகை.

தொல்காப்பியர் காட்டும் இந்தச் செய்திகள் தமிழின் தொன்மையை விளக்குவன.

'மரபு' என்னும் சொல்லாட்சி
-------------------------

'நூன்மரபு' , 'மொழிமரபு' , 'தொகைமரபு' , 'மரபியல்'  எனத் தொல்காப்பியத்தில் இயல்களின் பெயர்கள் இடப்பட்டுள்ளன.

'என்ப'
------

தொல்காப்பியர் 'என்ப' என்னும் சொல்லைப் பயன்படுத்தி முன்னோர் வழங்கிவந்த தமிழ்நெறிகளைக் குறிப்பிட்டுள்ளார். அவை இங்குத் தொகுத்துத் தரப்படுகின்றன.

* எழுத்துக்கள் [அ] முதல் [ன்] வரை 30 என்ப
* அ இ உ எ ஒ – 5ம் ஓரளபு இசைக்கும் குற்றெழுத்து என்ப
* ஆ ஈ ஊ ஏ ஐ ஓ ஔ – 7ம் ஈரளபு இசைக்கும் நெட்டெழுத்து என்ப  என்பன போன்றவை.

'என்மனார்'
----------

தொல்காப்பியர் 'என்மனார்' என்னும் சொல்லைப் பயன்படுத்தி முன்னோர் வழங்கிவந்த தமிழ்நெறிகளைக் குறிப்பிட்டுள்ளார். அவை இங்குத் தொகுத்துத் தரப்படுகின்றன.

* எழுத்துக்களை இரண்டு மாத்திரைகளுக்கு மேல் ஒலிக்கவேண்டியிருந்தால், அந்த உயிரெழுத்தின் அளபுடைய எழுத்துக்களைக் கூட்டி எழுதி ஒலிக்க வேண்டும்  *என்மனார் புலவர்*
* எழுத்தொலி தன் மாத்திரையின் அளவினைக் கடந்து ஒலித்தல் இசையோடு கூடிய நரம்பின் மறையில் (யாழோசைப் பாடலில்) உண்டு என்மனார் புலவர்
* எழுத்தினைத் தனியே ஒலித்தாலும், சொல்லாக்கி ஒலித்தாலும் ஒலியின் அளபு மாறாது என்மனார் புலவர்  இப்படிப் பல.

'மொழிப'
-------

தொல்காப்பியர் 'மொழிப' என்னும் சொல்லைப் பயன்படுத்தி முன்னோர் வழங்கிவந்த தமிழ்நெறிகளைக் குறிப்பிட்டுள்ளார். அவை இங்குத் தொகுத்துத் தரப்படுகின்றன.

* ஔ வரை உள்ள 12 எழுத்துக்களை உயிர் என மொழிப
* ன வரை உள்ள 18 எழுத்துக்களை மெய் என மொழிப
* மெய் ஒலிப்பு நேரம் அரை மாத்திரை என மொழிப  என்பன போன்றவை.

அடிக்குறிப்பு
-------------

1. ↑  இயல் 1
2. ↑  இயல் 2
3. ↑  இயல் 5
4. ↑  இயல் 27
5. ↑  தொல்காப்பியம் 1-1
6. ↑  தொல்காப்பியம் 1-3
7. ↑  தொல்காப்பியம் 1-4
8. ↑  தொல்காப்பியம் 1-6
9. ↑  தொல்காப்பியம் 1-33
10. ↑  தொல்காப்பியம் 1-53
11. ↑  தொல்காப்பியம் 1-8
12. ↑  தொல்காப்பியம் 1-9
13. ↑  தொல்காப்பியம் 1-11
**சிவலோகநாதன் வித்தியா** (25 நவம்பர் 1996 – 13 மே 2015) என்பவர் அகவை 18 கொண்ட இலங்கைத் தமிழ் மாணவி. இவர் 2015 மே மாதத்தில் இலங்கையின் வடக்கே புங்குடுதீவு என்ற ஊரில் குழு பாலியல் வல்லுறவுக்கு உட்படுத்தப்பட்டுப் படுகொலை செய்யப்பட்டார்.

பின்னணி
-------

புங்குடுதீவைச் சேர்ந்த வித்தியாவின் குடும்பம் ஈழப் போர்க் காலத்தில் 1990 ஆம் ஆண்டில் இடம்பெயர்ந்து மல்லாவி near Mankulam in the வன்னிப் பகுதியில் மாங்குளம் அருகேயுள்ள மல்லாவி என்ற ஊரில் குடியேறினர். வித்தியா மாங்குளம் அரச மருத்துவமனையில் 1996 நவம்பர் 25 இல் பிறந்தார். ஆறாம் வகுப்பு வரை நள்ளாறு வித்தியாலயத்தில் கல்வி பயின்றார்.

ஈழப்போரின் இறுதிக் காலப் பகுதியில், வித்தியா கொழும்பு நகரில் படித்து வந்தார். வித்தியாவின் குடும்பம் வன்னியில் தங்கியிருந்து போர் முடிவடைந்தவுடன் இலங்கை அரசின் "மெனிக் பாம்" எனப்பட்ட தற்காலிக முகாமில் தங்க வைக்கப்பட்டனர். 2010 இல் வித்தியாவும் அவரது குடும்பமும் தமது சொந்த ஊரான புங்குடுதீவுக்குத் திரும்பினர். வித்தியா புங்குடுதீவு மகா வித்தியாலயத்தில் உயர்தர வகுப்புக்கு சேர்த்துக் கொள்ளப்பட்டார்.

யாழ்ப்பாணக் குடாநாட்டின் வடக்கேயுள்ள புங்குடுதீவு உட்படவுள்ள தீவுப் பகுதிகள் 1990 ஆம் ஆண்டு முதல் இலங்கைக் கடற்படையினரினதும், துணை இராணுவக் குழுக்களின் கட்டுப்பாட்டிலும் இருந்து வந்தது. இக்காலப் பகுதியில், தீவுப் பகுதிகளில் ஏராளமான பாலியல் வன்முறைகள், படுகொலைகள், ஆட்கடத்தல்கள், மற்றும் கொள்ளைச் சம்பவங்களும் இடம்பெற்றுள்ளன. இவற்றின் பெரும்பாலானவை கடற்படையினராலும் அரச-ஆதரவு ஈபிடிபி துணை இராணுவக் குழுவினராலும் மேற்கொள்ளப்பட்டதாக மீதும் குற்றம் சாட்டப்பட்டன. இவற்றில் சாரதாம்பாள் (1999), இளையதம்பி தர்சினி (2005) ஆகியோர் வன்புணர்வுக்குட்படுத்தப்பட்டுப் படுகொலை, மற்றும் அல்லைப்பிட்டிப் படுகொலைகள் (2006) போன்றவை குறிப்பிடத்தக்கவை ஆகும்.

நிகழ்வு
-------

வித்தியா 2 கிமீ தொலைவில் உள்ள பாடசாலைக்கு வழக்கமாக தனது மிதிவண்டியில் வேறு இரு பள்ளி மாணவிகளுடன் செல்வார். ஆனாலும், 2015 மே 13 அன்று, ஏனைய இரு மாணவிகளும் பாடசாலைக்கு செல்லாதததால், வித்தியா தனியே தனது மிதிவண்டியில் காலை 07:25 மணிக்கு வீட்டை விட்டுப் புறப்பட்டார்.அ

மேற்கோள்கள்
-----------

1. ↑  "Outrage in Sri Lanka over teenager's rape and murder". *பிபிசி*. 20 மே 2015. .
2. ↑  Balachandran, P. K. (22 மே 2015). "Post-War Systemic Breakdown Blamed For Jaffna Rape and Mayhem". *தி நியூ இந்தியன் எக்சுபிரசு*. .
3. ↑  "Gang-rape prompts protests in Sri Lanka's north". *அல் ஜசீரா*. 20 மே 2015. .
4. 1 2 3 4 5 6  "Diaspora urged to document flow of narcotics into Tamil homeland". *தமிழ்நெட்*. 27 மே 2015. .
5. 1 2 3 4 5  Manju, W. K. Prasad (31 மே 2015). "Vithya's final 24 hours - Mother reveals". *சிலோன் டுடே*. . 
[*தொடர்பிழந்த இணைப்பு*]
6. ↑  "Anger in Jaffna over murder of school girl". *தமிழ் கார்டியன்*. 15 மே 2015. .
7. 1 2  Christopher, Chrishanthi (24 மே 2015). "After rape and murder, fear and tension in Jaffna over covert menace to public safety". *சண்டே டைம்சு*. .
**பார்ட்டன் மாகாணம்** (*Bartın Province*, துருக்கியம்: Bartın ili ), என்பது கருங்கடல் கரையில் வடக்கு துருக்கியில் உள்ள ஒரு சிறிய மாகாணம் ஆகும். இது பார்ட்டன் நகரத்தை சுற்றிய பகுதியில் உள்ளது. இது சோங்குல்டக் மாகாணத்தின் கிழக்கே அமைந்துள்ளது.

பார்ட்டன் நகரத்தில் பல பழைய மர வீடுகளைக் கொண்டுள்ளது, இது போன்றவை மற்ற இடங்களில் இல்லை.

பார்ட்டன் மாகாணத்தில் பண்டைய துறைமுக நகரமான அமஸ்ரா (அமாஸ்ட்ரிஸ்) உள்ளது.இந்த நகரம் இரண்டு சிறிய வலுவாக்கபட்ட தீவுகளில் உள்ளது. மேலும் பல சுவாரஸ்யமான பழைய கட்டிடங்கள் மற்றும் உணவகங்களை இது கொண்டுள்ளது.

மாவட்டங்கள்
-----------

பார்ட்டன் மாகாணம் நான்கு மாவட்டங்களாக பிரிக்கிறது (தலைநகர் மாவட்டம் **தடித்த** எழுத்தில்):

1. அமஸ்ரா
2. **பார்டன்**
3. குருகாசைல்
4. உலுஸ்

காட்சியகம்
----------

* அமஸ்ரா, பாலத்திலிருந்து காட்சிஅமஸ்ரா, பாலத்திலிருந்து காட்சி
* அமஸ்ராவில் சூரிய அஸ்தமனம்அமஸ்ராவில் சூரிய அஸ்தமனம்
* கருங்கடலுக்கு அருகிலுள்ள பார்ட்டன் ஆறுகருங்கடலுக்கு அருகிலுள்ள பார்ட்டன் ஆறு

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
பூசனிக்காய்ப் பெண்ணை இழுத்தல்
**பூசனிக்காய் விளையாட்டு** சிறுமியர் விளையாட்டு.

ஆடும் முறை
----------

ஆட்டக்காரர்களில் ஒருவர் அரசன்; மற்றொருவர் அரசனின் சேவகன். மற்றவர்கள் படர்ந்திருக்கும் பூசனிக்கொடி. 

அரசன் பூசனிக்காய் வாங்கிவரச் சொல்வான். சேவகன் கொடியில் காய்த்திருக்கும் பூசனிக்காயைப் பறிப்பான். இதுதான் விளையாட்டு. பூசனி வேராக இருக்கும் சிறுமி தன் இரு கால்களையும் பரப்பிக்கொண்டு தன் கைகளை வலிமையாகத் தரையில் ஊன்றிகொண்டு அமர்ந்திருப்பாள். அந்த அணியிலுள்ள மற்றவர்கள் அவளது இடுப்பைப் பலமாகப் பிடித்துக்கொண்டு ஒருவர் பின் ஒருவராக அமர்ந்திருப்பர்.

இந்தத் தொடர் பூசனிக்கொடி. தொடரின் பின்புறம் கடைசியில் உள்ளவர் பூசனிக்காய். சேவகன் அந்தப் பூசனிக்காய்ச் சிறுமியின் இடுப்பைப் பிடித்து இழுப்பான். தொடர் அறுபட்டால் பூசனிக்காய் பறிக்கப்பட்டதாக எடுத்துக்கொள்ளப்படும். 

பின் வேறொருவர் அரசன், சேவகன் என வைக்கப்பட்டு அடுத்த ஆட்டம் தொடரும்.

இவற்றையும் பார்க்க
------------------

* தமிழர் விளையாட்டுகள் (அண்மைய காலம்)

கருவிநூல்
---------

* இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
* கி. ராஜநாராயணன், *வட்டார வழக்குச்சொல் அகராதி*, ராஜபவனம், இடைச்செவல் வெளியீடு, 1982.
**தொ. ரா. பத்மநாபய்யர்** (ஏப்ரல் 4, 1899 - 1963) என்பவர் தமிழ், இந்தி, சௌராட்டிரம், சமற்கிருதம், ஆங்கிலம் உள்ளிட்ட ஐந்து மொழிகளில் புலமை பெற்ற தமிழறிஞர். இவர் சௌராஷ்டிரா மொழியைத் தாய் மொழியாகப் பெற்றவர் ஆவார். சௌராட்டிர மொழி பகவத் கீதையை முழுவதும் பாராயணம் செய்வதற்கேற்ற வகையில் மொழி பெயர்த்திருக்கிறார். குழந்தைகள் விரும்பும்படி, சௌராட்டிர மொழியில் எளிய நடையில் கீதையின் அருமையை விளக்கும், "கீ3தா கீ3துன்" என்னும் கவிதைகளை இயற்றிருக்கிறார்.

பிறப்பும் இளமையும்
------------------

பத்மநாப ஐயர் மதுரையில் சௌராட்டிரர் சமூகத்தில் 04-4-1899 அன்று இராமசாமி ஐயருக்கும், சேசம்மாளுக்கும் மகனாகப் பிறந்தார். ஆரம்பப் பள்ளி பயிலும் பருவத்திலேயே அதிக அறிவுடன் திகழ்ந்தார். உயர்நிலை வகுப்பில் தமிழை விரும்பிப் பயின்றார். மதுரையில் நிகழ்ந்த விடுதலைப் போராட்ட இயக்கங்களில் கலந்து கொண்ட இளைஞர்களுள் இவரும் ஒருவர். மகாத்மா காந்தியுடன் நெருங்கிய தொடர்பு கொண்டவர். 1931 ஆம் ஆண்டு நடந்த உப்பு சத்தியாக்கிரகப் போராட்டத்தில் ராஜாஜியுடன் இவரும் வேதாரண்யம் சென்றார்.

படைப்புகள்
----------

இவர் பகவத் கீதையின் எழுநூறு சுலோகங்களையும் எழுநூறு வெண்பாக்களில் தமிழில் பாடியுள்ளார். திருவள்ளுவர் எனும் நாடக நூலை எழுதியுள்ளார்.

* வேந்தன் துறவு (செய்யுள்)
* தேசிய கீதங்கள் (செய்யுள்)
* வருணன் திருப்பள்ளி எழுச்சி (செய்யுள்)
* பாரத நாட்டின் பண்டைப் பெருமை
* தமிழின் பெருமை
* ஸ்ரீமத் பகவத் கீதா வினா-விடை
* பகவத் கீதை வெண்பா
* வருணன் திருப்பள்ளியெழுச்சி
* திருவள்ளுவர் நாடகம்

இவர் "வெண்பாப்புலி" என்று புலவர்களால் பாராட்டப்பட்டார்.

### மொழிபெயர்ப்பு

ஆதிசங்கரர் அருளிய, ஆத்ம போதம் எனும் வடமொழி நூலை இவர், *ஆத்ம போதத் தாலாட்டு* எனும் பெயரில் தமிழில் மொழிபெயர்த்துள்ளார். சப்தரிஷி இராமாயணம் எனும் வடமொழி நூலைத் தமிழில் பெயர்த்துள்ளார். பகவத் கீதையைத் தமிழிலும், சௌராஷ்டிர மொழியிலும் மொழிபெயர்ப்பு செய்துள்ளார்.

சிறப்புகள்
----------

இவர் கீதையில் அஷ்டாவதானம் செய்து, *கீதா அஷ்டாவதானி* எனும் புகழ் பெற்றார். பகவத் கீதையை விளக்கம் செய்ய மதுரையில் 1961 இல், கீதாபவனம் எனும் அமைப்பை உருவாக்கினார். வெண்பா பாடுவதில் திறமைப் பெற்றதால், வெண்பாப் புலி என்று அழைக்கப்பட்டார்.

மறைவு
-----

இவர் 1963 ஆம் ஆண்டு மறைந்தார்.

உசாத்துணை
---------

* பெரியபெருமாள், "தமிழ் வளர்த்த நல்லறிஞர்கள்" மதிநிலையம் சென்னை 2001.
* கே. ஆர். சேதுராமன், "தமிழ் நாட்டில் செளராஷ்டிரர் முழு வரலாறு" சீராக்கப்பட்ட 3வது பதிப்பு (2008)
* கே. ஆர். சேதுராமன், "சௌராட்டிரர் வரலாறு" மதுரை
முதன்மைக் கட்டுரை: தொல்காப்பியம் - எச்சவியல் செய்திகள்
இரண்டு அல்லது அதற்கு மேற்பட்ட சொற்கள் "இணையும்போது" ஒரு தொடர் உருவாகும். சொற்கள் தொடராகும்போது இரு சொற்களுக்கிடையே வேற்றுமை, வினை, உவமை, முதலானவற்றுள் ஏதேனும் ஒன்று மறைந்து வந்தால், அத்தொடர்களைத் "தொகைநிலைத் தொடர்கள்" என்பர். தமிழில் தொகைநிலைத்தொடர் **தொகைமொழி** எனப்படுகிறது. இந்தத் தொடர்களில் உள்ள சொற்கள் ஒன்றை ஒன்று அவாவிக் கிடக்கும். பிரித்தால் அவாவுநிலை இருக்காது.

தமிழ் படி – இது ஒரு தொகைநிலைத்தொடர்.
தமிழைப் படி – இது மேலதன் தொகாநிலைத்தொடர்.

‘எல்லாத் தொகையும் ஒருசொல் நடைய’ என்று தொல்காப்பியர் இதனைக் குறிப்பிடுகிறார்.

தமிழில் தொகைமொழி ஆறு வகையில் அமையும்.

1. வேற்றுமைத்தொகை
2. வினைத்தொகை
3. பண்புத்தொகை
4. உவமைத்தொகை
5. உம்மைத்தொகை
6. அன்மொழித்தொகை

வேற்றுமைத்தொகை

கனி தந்தான் – (கனியைத் தந்தான்) - இரண்டாம் வேற்றுமைத்தொகை
பொற்குடம் – (பொன்னால் ஆய குடம்) – மூன்றாம் வேற்றுமைத்தொகை
கருப்பு வேலி – (கரும்புக்கு வேலி) – நான்காம் வேற்றுமைத்தொகை
மலைவீழ் அருவி – (மலையிலிருந்து வீழும் அருவி) – ஐந்தாம் வேற்றுமைத்தொகை
சாத்தன் கை – (சாத்தனது கை) – ஆறாம் வேற்றுமைத்தொகை
குன்றக் கூகை – (குன்றத்துக்கண் கூகை) – ஏழாம் வேற்றுமைத்தொகை – போன்றன.
வினைத்தொகை என்பது காலம் கரந்த பெயரெச்சம்

ஊறுகாய் – ஊறிய காய், ஊறுகின்ற காய், ஊறும் காய் போல்வன - (காலம் ஒளிந்துகொண்டு உள்ளது.)
பண்புத்தொகை

பசுந்தாள் உரம் – பசுமையான தாள்
இன்சொல் – இனிமையான சொல்
வட்டப்பலகை – வட்டமாக உள்ள பலகை – போல்வன.
உவமைத்தொகை

துடியிடை – துடியைப் போன்ற இடை
பான்மொழி – பால் போல் இனிக்கும் மொழி. – போல்வன.
உம்மைத்தொகை

கபிலபரணர் – கபிலரும் பரணரும்
பொரிகடலை – பொரியும் கடலையும் – போல்வன.
அன்மொழித் தொகை

தேன்மொழி வந்தாள் – தேன் போல் மொழிபவள் வந்தாள்.
குறுந்தொகை படி – குறும்பாடல் தொகுப்பாகிய குறுந்தொகை நூலைப் படி. – போல்வன.
**தலைவன்கோட்டை** என்ற ஊரானது தமிழ்நாட்டில் திருநெல்வேலி மாவட்டத்திலுள்ள சிவகிரி வட்டத்தில் மேற்குத் தொடா்ச்சி மலையடிவாரத்தில் அமைந்துள்ளது. மதுரையிலிருந்த 72 பாளையங்களில் தலைவன்கோட்டையும் ஒரு பாளையமாக அங்கீகரிக்கப்படுகின்றது.

பாளையக்காரா் காலம்
------------------

தலைவன்கோட்டைப் பாளையக்காரர்கள் மறவா் குழுவில் கொண்டையன்கோட்டை பிரிவை சாா்ந்தவா்கள். பிற்கால பாண்டிய மன்னா்களின் அவையில் அலுவலா்களாக இருந்ததாக இவா்களின் தோற்றம் பற்றி அறியப்படுகிறது. கி.பி. 1754 - 1762 வரை நெற்கட்டும் சேவலை ஆண்ட பூலித்தேவன் கூட்டணியில் இப்பாளையம் இணைந்தது. இப்பாளையக்காரா்கள் கொல்லம்கொண்டான் பாளையக்காரா்கள் தலைமையில் இணைந்து கலகத்தில் ஈடுபட்டு ஆங்கில நவாப் படையை வென்றது, மற்ற பாளையக்காரா்கள் ஆங்கிலேயருக்கு எதிராகப் புரட்சி செய்ய வழி வகை செய்தது.

1799 ஆம் ஆண்டு நடந்த முதல் பாளையப்போரின் முடிவில் தலைவன்கோட்டையின் பாளையக்காரா் தனது இரண்டு கோட்டைகளையும் 100 படை வீரா்களையும் மேஜா் ஜெ. பேனா்மனிடம் ஒப்படைத்துச் சரணடைந்தார்.

நிலக்கிழார் காலம்
-----------------

19 ஆம் நூற்றாண்டில் இப்பாளையம் ஜமீந்தாரிய முறைக்கு மாற்றமடைந்து 3117 மக்கள்தொகையை உள்ளடக்கிய 18 கிராமங்களைக் கொண்டதாக இருந்தது. 1802 ஆம் ஆண்டு நிலத்தீர்வை முறையின்படி சிவானுத்தேவா் என்பவர் ஐந்து கிராமங்களைக் கொண்டிருந்தார்.

இச்சந்ததியில் கடைசி ஜமீந்தார் பட்டத்துடன் இருந்த இந்திரன் இராமசாமி பாண்டியன் உள்ளுா் மற்றும் சுற்று வட்டாரப் பகுதி மக்களால் மதிக்கப்பட்டாா். இந்திரன் இராமசாமி பாண்டியன் 1944 ஆம் ஆண்டு இராமனாத சேதுபதியின் மகளான இளவரசி சிவபாக்கிய நாச்சியாரை மணந்தாா். இத்தம்பதியினர் மூன்று ஆண், இரண்டு பெண் என ஐந்து குழந்தைகளைப் பெற்றனர். இவா்களது வாரிசுகள் தலைவன்கோட்டையில் உள்ளனா். இக்குடும்பத்தினா் தலைவன்கோட்டையைச் சுற்றியுள்ள கோவில்களை குறிப்பாக தாருகாபுரம் மத்தியஸ்தனாா் கோவிலை நிருவகித்து வருகின்றனர்.

சான்றுகள்
---------

* டாக்டர் ஜே. தியாகராஜன் எழுதிய "தமிழக வரலாறு" பக்கம்-61.
* N. Subrahmanian (1977). *History of Tamilnad*. Koodal Publishers. பக். 220.  (ஆங்கில மொழியில்)
**யுரேகா வைரம்** ( **Eureka Diamond** ) என்பது தென்னாப்பிரிக்காவில் கண்டுபிடிக்கப்பட்ட முதல் வைரம் ஆகும்.  இது முதலில் 21.25 காரட் (4.250 கிராம்) எடை தொண்டதாக இருந்தது. பின்னர் இது 10.73 காரட் (2.146 கிராம்) எடையில் வெட்டப்பட்டு பட்டைத்தீட்டப்பட்டது.  தற்போது இது தென்னாப்பிரிக்காவின், கிம்பெர்லி நகரத்தில் உள்ள மைன் அருங்காட்சியகத்தில் காட்சிக்கு வைக்கப்பட்டுள்ளது. தென் ஆப்பிரிக்காவில் இந்த வைரம் கண்டுபிடிக்கப்பட்ட பிறகுதான் அங்கு வைர அகழ்வுகள் பெருகி  தேசத்தின் தலையெழுத்து, பொருளாதாரம், மக்களின் வாழ்க்கை எல்லாமே மாறியது.

கண்டுபிடிப்பும் அடையாளம் காணுதலும்
----------------------------------

பதினைந்து வயது எராமஸ் ஜேக்கப்ஸ் என்ற சிறுவன் 1867 ஆம் ஆண்டு ஹப்டவுனுக்கு அருகே வைரம் என்று தெரியாமலேயே ஆரஞ்சு ஆற்றங்கரையில் யுரேகா வைரத்தைக் கண்டுபிடித்தான். விரைவில் அதை அவனின் பக்கத்து வீட்டில் இருந்த ஸ்கால்க் வான் நைகெர்க் என்பவர் வாங்கிக்கொண்டார். அவர் அக்கல்லை ஆராய்வதற்காக ஜான் ஓ’ரெய்லி என்ற வியாபாரியிடம் கொடுத்தார். அவர் இது ஒரு வைரக்கல்லாக இருக்கக்கூடும் என்று தான் நம்புவதாக கூறி,  கிரஹாம்ஸ்டன் நகரத்தில் வசிக்கும் வில்லியம் அதெர்ஸ்டோன் என்ற ஆய்வாளருக்கு சாதாரண அஞ்சலில் அனுப்பி வைத்தார். இக்கல்லை ஆராய்ந்த அதெர்ஸ்டோன் இது 21.25 கேரட் (4.25 கிராம்) எடையுள்ள வைரம் என உறுதிபடுத்தினார்   (சில தரவுகள் இது 24 காரட் (4.8 கிராம்) எடை கொண்டதாக கூறுகின்றன).

முதல் விற்பனையும், தற்போதைய நிலையும்
------------------------------------

1867இல் நடந்த பாரிசு பன்னாட்டுக் கண்காட்சியில் யுரேகா வைரம் காட்சிக்கு வைக்கப்பட்டது. இல்லை, யுரேகா வைரத்தின் மாதிரிதான் அங்கே வைக்கப்பட்டது என்றும், உண்மையான வைரம், விக்டோரியா ராணி பரிசோதிப்பதற்காக பிரிட்டனின் வின்ட்சர் கோட்டைக்கு அனுப்பி வைக்கப்பட்டது என்று சிலதரவுகள் கூறுகின்றன. தென்னாப்பிரிக்கவுக்குத் திரும்பிய யுரேகா வைரத்தை அப்போது கேப்காலனியின் ஆளுநராக இருந்த சர் பிலிப் வொட்ஹவுஸ்  £500 க்கு வாங்கினார். சர் பிலிப் அதை ஐக்கிய இராச்சியத்துக்குக் கொண்டு சென்றார். அங்கு 100 ஆண்டுகளாக அது இருந்தது, அந்த நேரத்தில் யுரேகா வைரம் அழகான வடிவில் வெட்டப்பட்டது. ஒரு கையணியில் பொருத்தப்பட்டிருந்த நிலையில் யுரேகா வைரமானது, 1947 ஏப்ரல் 16 அன்று லண்டனில் கிருஷ்டி ஏல நிறுவனத்தால் ஓர் ஏலத்தில்  £ 5,700 க்கு விற்கப்பட்டது. யுரேகா கண்டெடுக்கப்பட்ட நூறாவது ஆண்டான 1967 ஆண்டில்  டி பியர்ஸ் நிறுவனம் அதனை வாங்கி, தென்னாப்பிரிக்க மக்களுக்கு நன்கொடையாக அளித்தது. தற்போது  கிம்பெர்லி நகர அருங்காட்சியத்தில் யுரேகா வைரம் காட்சிக்கு வைக்கப்பட்டுள்ளது.

மேற்கோள்கள்
-----------

1. ↑  Harlow, George E (1904). *The Nature of Diamonds*. Cambridge University Press. பக். 79–80. பன்னாட்டுத் தரப்புத்தக எண்:978-0-521-62935-5.. பார்த்த நாள்: 2009-09-28.
2. ↑  Michael O'Donoghue (2006). *Gems: their sources, descriptions and identification*. Butterworth-Heinemann. பக். 692. பன்னாட்டுத் தரப்புத்தக எண்:0-7506-5856-8. .
3. ↑  Williams, Gardner Fred (1904). *The diamond mines of South Africa*. New York, B. F. Buck & company. பக். 117–120.. பார்த்த நாள்: 2009-07-25.
4. ↑  "Eureka". De Beers. 2009-07-27 அன்று மூலம் பரணிடப்பட்டது. 2009-09-28 அன்று பார்க்கப்பட்டது.
5. ↑  "The Eureka". London Diamond Bourse. 2009-08-02 அன்று மூலம் பரணிடப்பட்டது. 2009-07-25 அன்று பார்க்கப்பட்டது.
6. ↑  SA Venues entry on the Kimberley Mine Museum
**ஒருங்கிணைந்த கிறிசுடியன் மருத்துவமனை, லாகூர்** (*United Christian Hospital, Lahore*) என்பது பாக்கித்தானின் லாகூரில் அமைந்துள்ள 250 படுக்கைகள் கொண்ட மருத்துவக் கல்லூரியுடன் இணைந்த மருத்துவமனையாகும்.

வரலாறு
------

இம்மருத்துவமனை 1960ஆம் ஆண்டுகளில் நிறுவப்பட்டது. பிரசுபைடிரியன் தேவாலயம் மருத்துவமனை கட்டுவதற்காக நிலத்தை வாங்கியது. மெதடிசிட் தேவாலயம் ஆங்கிலிக்கம் தேவாலயத்தின் உதவியுடன் மருத்துவமனையினைக் கட்டியது.  இது பாக்கித்தான் தேவாலயத்துடன் இணைக்கப்பட்டுள்ளது.

1964ஆம் ஆண்டில், பாக்கித்தானின் முதல் திறந்த இதய அறுவைச் சிகிச்சை இம்மருத்துவமனையில் செய்யப்பட்டது.

மேற்கோள்கள்
-----------

1. ↑  "The combined problems of Lahore's UCH | Shehr | thenews.com.pk". *The News International*.
2. ↑  Bilal, Rana (November 19, 2018). "CJP wants restoration of Lahore's 'iconic' United Christian Hospital within 6 weeks". *DAWN.COM*.
3. 1 2  "The combined problems of Lahore's UCH | Shehr | thenews.com.pk". *The News International*."The combined problems of Lahore's UCH | Shehr | thenews.com.pk". *The News International*.
4. ↑  "United Christian Hospital (Uch) - A Neglected Hospital Of Lahore". *lahore City History*.
சொல்லைத் தனிச்சொல் என்றும், தொடர்ச்சொல் என்றும் பகுத்துக்கொள்வது தமிழ் மரபு.  தொடர்ச்சொல்லில் **தொகைநிலைத் தொடர்**, தொகாநிலைத் தொடர் எனக் கொள்ளப்படும் மொழிப் பாங்குகள் உள்ளன. தொல்காப்பியம் தொகைநிலைத் தொடரைத் **தொகைமொழி** என்று குறிப்பிடுகிறது. 

தொகைநிலைத் தொடரானது வேற்றுமைத்தொகை, வினைத்தொகை, பண்புத்தொகை, உம்மைத்தொகை, உவமைத்தொகை, அன்மொழித்தொகை என ஆறு பிரிவுகளாகப் பகுக்கப்பட்டுள்ளது.

இந்த ஆறில் உம்மைத்தொகை மட்டும் சில இடங்களில் **இருசொல் நடை** உடையது. ஏனையவை **ஒருசொல் நடை** கொண்டவை.

##### அடிக்குறிப்பு

1. ↑  
பெயரொடு பெயரும் வினையும் வேற்றுமை  

முதலிய பொருளின் அவற்றின் உருபு இடை  

ஒழிய இரண்டு முதலாத் தொடர்ந்து ஒரு  

மொழிபோல் நடப்பன தொகைநிலைத் தொடர்ச்சொல் (நன்னூல் 361)
2. ↑  
வேற்றுமைத் தொகையே, உவமத் தொகையே,  

வினையின் தொகையே, பண்பின் தொகையே,  

உம்மைத் தொகையே, அன்மொழித் தொகை, என்று  

அவ் ஆறு' என்ப,-`தொகைமொழி நிலையே'. (தொல்காப்பியம் 2-412)
3. ↑  
'உயர்திணை மருங்கின் உம்மைத் தொகையே  

பலர்சொல் நடைத்து' என மொழிமனார் புலவர். (தொல்காப்பியம் 2-421)
4. ↑  எல்லாத் தொகையும் ஒரு சொல் நடைய (தொல்காப்பியம் 420)
**யுரேகா** (*Youreka*) என்பவர் ஒரு இந்திய திரைப்பட இயக்குனர், பாடலாசிரியர் மற்றும் திரைக்கதை எழுத்தாளர் ஆவார். இவர் குறிப்பாக தமிழ் படங்களில் பணியாற்றியுள்ளார்.

தொழில்
------

திரைப்பட பாடலாசிரியராக தனது வாழ்க்கையைத் தொடங்கிய யுரேகா, *மதுரை சம்பவம்* என்ற திரைப்படத்தின் வாயிலாக தயாரிப்பாளராக அறிமுகமானார், ஹரிகுமார், அனுயா பகவத் , கார்த்திகா ஆகியோர் நடித்த ஒரு அதிரடி திரைப்படம் இதுவாகும், இதன் வழியாக என்டிடிவி தமிழ் திரையுலகில் முதல் தயாரிப்பு முயற்சியை மேற்கொண்டது.  இந்த படம் கலவையான விமர்சனங்களைப் பெற்றது, தி இந்து பத்திரிகையின் ஒரு விமர்சகர் "யுரேகா மட்டும் திரைக்கதையில் கவனம் செலுத்தியும், இறுதிகட்டத்தில் மேலும் கூடுதலாக பணியாற்றியிருந்தால் இன்னும் சிறப்பாக இருந்திருக்கும்" ஆனால் "அதற்கு பதிலாக அவர் நாயகனை அதிரடி காட்சிகளில் நடிக்கவைப்பதில் திருப்தி அடைந்ததாகத் தெரிகிறது" என்று குறிப்பிட்டார்.  குழந்தைகள் மீதான பாலியல் அத்துமீறலுக்கு முற்றுப்புள்ளி வைக்க உறுதியுடன் இருக்கும் ஒரு எழுத்தாளரைப் பற்றிய கதை, *சிவப்பு எனக்கு பிடிக்கம்* (2017) அப்படத்தில் பணியாற்ற யூரேகா அடுத்ததாக சென்றார். முக்கிய கதாபாத்திரத்தை ஏற்று நடித்ததுடன், தயாரிப்பாளராகவும் பொறுப்பேற்றார் யுரேகா. நடிகை சாண்ட்ரா ஆமி இப்படத்தில் நடிக்க ஒப்பந்தமானார். 2014 நடுப்பகுதியில் படத்தின் பணிகளை முடித்தார். இருப்பினும், படம் தயாரிப்பு சிக்கல்களில் சிக்கி, பல ஆண்டுகளுக்குப் பிறகு 2017 சனவரியில் வெளியிடப்பட்டது.   இவரது அண்மைய வெளியீடு *தொப்பி* (2015) ஆகும். இப்படத்தில் புதுமுகங்கள் முரளி ராம், ரக்சா ராஜ் ஆகியோர் நடித்தனர். தயாரிப்பாளர் தனக்குத் தெரியாமல்படத்தின் இரண்டாம் பாதியில் காட்சிகளைக் கணிசமாகக் குறைத்ததாக இயக்குனர் புகார் கூறியது சர்ச்சையுடன் படம் வெளியீடானது.  

2017 ஏப்ரலில், ஜெயவந்த் மற்றும் ஈரா அகர்வால் ஆகியோர் நடிப்பில் *காட்டு பையன் சார் இந்த காளி* என்ற படத்தில் பணியாற்றத் தொடங்கினார்.

பாடலாசிரியராக
-------------

* 365 காதல் கடிதங்கள்

திரைப்பட இயக்குநராக
-------------------

* *குறிப்பில் ஏதும் குறிப்பிடப்படாத, எல்லா படங்களும் தமிழ் படங்களாகும்.*

| ஆண்டு | படம் | குறிப்புகள் |
| --- | --- | --- |
| 2009 | *மதுரை சம்பவம்* |  |
| 2015 | *தொப்பி* |  |
| 2017 | *சிவப்பு எனக்கு பிடிக்கும்* | நடிகராகவும் |
| 2018 | *காட்டு பையன் சார் இந்த காளி* |  |
|

குறிப்புகள்
-----------

 

1. ↑  "காப்பகப்படுத்தப்பட்ட நகல்". 2019-02-10 அன்று மூலம் பரணிடப்பட்டது. 2021-07-26 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2021-07-26 அன்று மூலம் பரணிடப்பட்டது. 2021-07-26 அன்று பார்க்கப்பட்டது.
3. ↑
4. ↑
5. ↑
6. ↑
7. ↑
8. ↑
9. ↑
**எண்சுவடி** என்பது தமிழ்க் கணிதக் கல்விக்கான வாய்ப்பாட்டு நூல். குப்பன் ஐயங்கார் என்பவரால் 1859 இல் சென்னையில் வெளியிடப்பட்ட *எண்சுவடி* 54 பக்கங்களைக் கொண்டிருந்தது. சிறுவர்களுக்கென *சிறுவரெண்சுவடி* எனும் நூல் 1863 இல் வெளியாகியது. எண்சுவடி நூல்கள் 20 ஆம் நூற்றாண்டின் முற்பகுதியில் பெருமளவு அச்சிடப்பட்டன. "எண்சுவடியின் வடிவமைப்பும் உள்ளடக்கமும் திண்ணைப்பள்ளிக்கு உரித்தான மனக்கணக்கு முறையை சார்ந்தே இருந்துவந்த ஒன்று."

இதன் கையெழுத்துப் பிரதியில் ஒன்றை யேர்மனிய சமயப்பரப்புரையாளர் யேர்மனிக்கு எடுத்துச் சென்றுள்ளார். 1856 ம் ஆண்டு அளவில் மமுபிள்ளையால் தொகுக்கப்பட்ட எண் சுவடியை அண்ணாமலை முதலியார் 1851 இல் வெளியிட்டார்.

எண் சுவடிகள் எண்கள், அளவுகள், கால முறைகள் பற்றிய தொடக்க நிலை மாணவர்களுக்கான கணிதத் தகவல்களைக் கொண்டிருந்தன.

மேற்கோள்கள்
-----------

1. ↑  த. செந்தில்பாபு. (2008). அறிவியலும் தமிழ்ச்சமூகமும் - சில கேள்விகள். *புது விசை*.
2. ↑  "ANNOTATED BIBLIOGRAPHY FOR TAMIL STUDIES CONDUCTED BY GERMANS IN TAMILNADU DURING 18TH AND 19TH CENTURIES" (PDF). 2016-03-05 அன்று மூலம் (PDF) பரணிடப்பட்டது. 2012-05-23 அன்று பார்க்கப்பட்டது.
**தொகைநிலைச் செய்யுள்** என்பது ஒருவராலோ அல்லது பலராலோ உரைக்கப்பட்டு பல பாட்டாய் வருவனவும், பொருள், இடம், காலம், தொழில், பாட்டு, அளவு, ஆகியவற்றினை அடிப்படையாகக் கொண்டு ஒன்றாகத் தொகுக்கப்பட்டு தொகை எனப்பெயர் பெற்றனவும் ஆகிய செய்யுள்கள் ஆகும். இவற்றுள் ஒருவராலோ பலராலோ இயற்றப்படுவது தொகை என்பது பொதுவான இலக்கணம். பொருள் முதலியவற்றால் ஒத்திருந்து தொகை எனப் பெயர்பெறுவன என்பது சிறப்பிலக்கணம். இவை தவிர பிறவற்றால் தொகை எனப் பெயர் பெறுவனவும் உள்ளன.

சான்று
------

* திருக்குறள் - ஒருவரால் இயற்றப்பட்டது
* நெடுந்தொகை - பலரால் இயற்றப்பட்டது
* புறநானூறு - (புறம் என்ற பொருள் பற்றி) பொருளால் தொகுக்கப்பட்டது.
* களவழி நாற்பது - இடத்தால் தொகுக்கப்பட்டது.
* கார் நாற்பது - காலத்தால் தொகுக்கப்பட்டது.
* ஐந்திணை ஐம்பது - தொழிலால் தொகுக்கப்பட்டது.
* கலித்தொகை - பாட்டால் தொகுக்கப்பட்டது.
* குறுந்தொகை - அளவால் தொகுக்கப்பட்டது.
* இனியவை நாற்பது - பண்பால் தொகுக்கப்பட்டது.
* திரு அங்க மாலை - சினையால் தொகுக்கப்பட்டது.

இவற்றில் இனியவை நாற்பதும், திருவங்கமலையும் பண்பு, சினை என்ற பிறவற்றால் தொகுக்கப்பட்டதற்கு சான்றாகும்.

உசாத்துணை
---------

தா.ம. வெள்ளைவாரணம் ,'தண்டியலங்காரம், திருப்பனந்தாள் மட வெளியீடு. 1968
**சௌந்தரா கைலாசம்** (பெப்ரவரி 28, 1927 - அக்டோபர் 15 2010) தமிழக எழுத்தாளர். எளிதாகப் புரிந்து ஏற்றுக் கொள்ளும் வகையில் பல கவிதைகளை எழுதியவர். சிலேடைகளைக் கவிதைகளில் புகுத்துவதில் வல்லவராகத் திகழ்ந்தவர். சிலேடைச் செல்வராகத் திகழ்ந்த கி.வா.ஜகன்னாதன் மற்றும் அன்றைய தமிழறிஞர்களுடன் நட்பு கொண்டு, தமிழ் மேடைகளில் கவிதை முழக்கமிட்டவர்.

வாழ்க்கைக் குறிப்பு
-------------------

தமிழ்நாட்டில் கரூர் அருகில் உள்ள செட்டிபாளையத்தில் பிறந்த சௌந்தரா, தனது 15வது வயதில்  பி. எஸ். கைலாசத்தை (நீதிபதி) திருமணம் செய்துகொண்டார். 3 மகள்கள், ஒரு மகன் உள்ளனர். 9ம் வகுப்பு வரை படித்துள்ள சௌந்தரா கைலாசம் பக்தி இலக்கியங்களில் ஆழ்ந்தும் தோய்ந்தும் தாமே பாடல் இயற்றத் தொடங்கினார். தமிழறிஞர்கள் உள்பட பலரும் இவர் முயற்சிகளைப் பாராட்டி ஊக்கமூட்டியுள்ளனர். இந்து அறநிலையத் துறை, திரைப்படத் தணிக்கைக் குழு, அகில இந்திய வானொலி ஆலோசனைக் குழுவில் உறுப்பினராகப் பொறுப்பு வகித்துள்ளார்.

அகில இந்திய வானொலியில் பல்வேறு கவியரங்குகளில் பங்கேற்றுள்ள இவர், சொற்பொழிவுகளையும் நிகழ்த்தியுள்ளார்.

பிறப்பும் இளமைப்பருவமும்
------------------------

தமிழ்நாட்டில் கரூர் அருகில் உள்ள செட்டிபாளையத்தில் பிறந்த சௌந்தரா, தனது 15வது வயதில் பி.எஸ். கைலாசத்தை (நீதிபதி) திருமணம் செய்து கொண்டார். 3 மகள்கள், ஒரு மகன் உள்ளனர். 9ம் வகுப்பு வரை படித்துள்ள சௌந்தரா கைலாசம் பக்தி இலக்கியங்களில் ஆழ்ந்தும் தோய்ந்தும் தாமே பாடல் இயற்றத் தொடங்கினார்.

சொந்த வாழ்க்கையும் , கணவர் பற்றும்
----------------------------------

தனது 14 வது ஆண்டில்,சௌந்திரா திரு. பி.எஸ். கைலாசத்தை மணந்து கொண்டார். பி.எஸ்.கைலாசம் ,அப்போது புகழ் பெற்ற வழக்கறிஞர் 
வி .எல் .எத்திராஜ் வழிகாட்டுதலின் கீழ் ஜூனியர் வக்கீலாய் வேலை பார்த்தார் .பி.எஸ். கைலாசம் சௌந்தராவின் இலக்கிய நடவடிக்கைகளை ஊக்குவித்தார். பச்சையப்பன் கல்லூரியில் பல இலக்கிய கூட்டங்களில் கலந்து கொண்டார். மாணாக்கர்கள் அவரை ஒரு வாய்வீச்சு போட்டியில் ஒரு நீதிபதியாக செயல்படுமாறு கேட்டுக் கொண்டனர். அந்த சந்தர்ப்பத்தில் ஒரு விரிவுரையை வழங்கும்படி நிர்பந்திக்கப்பட்டார், அவரது முதல் பேச்சு உரையாட அனைவரின் பாராட்டையும் பெற்றார் .இதுவே முதல் தூண்டுகோல் ஆயிற்று. 

இவர், மத்திய உள்துறை அமைச்சர் ப.சிதம்பரத்தின் மனைவி நளினி சிதம்பரத்தின் தாயார் .முன்னாள் நீதிபதி கைலாசத்தின் மனைவியான சௌந்தரா கைலாசம், தன் கணவரின் நினைவைப் போற்றும் வகையில், அவர் எழுதும் கடிதங்களில் "நாதன் தாள் வாழ்க" என்றே முத்திரையிடுவார். 

இந்து அறநிலையத் துறை, திரைப்படத் தணிக்கைக் குழு, அகில இந்திய வானொலி ஆலோசனைக் குழுவில் உறுப்பினராகப் பொறுப்பு வகித்துள்ளார்.அகில இந்திய வானொலியில் பல்வேறு கவியரங்குகளில் பங்கேற்றுள்ள இவர், சொற்பொழிவுகளையும் நிகழ்த்தியுள்ளார்.

எழுதிய நூல்கள்
--------------

* சௌந்தரா கைலாசத்தின் கவிதைகள்
* கவிதை பூம்பொழில்
* எழுத்துக்கு வந்த ஏற்றம்
* உள்ளத்தில் நிறைந்த உத்தமர்கள்
* அளவற்ற அருளாளர்
* இறைவன் சோலை
* இதயப் பூவின் இதழ்கள்
* நெஞ்சில் விளைந்த நித்திலங்கள்
* சிந்தை வரைந்த சித்திரங்கள்

இவை தவிர கட்டுரை, சிறுகதை நூல்களையும் படைத்துள்ளார்.

வெளி இணைப்புகள்
---------------

* கவிதாயினி சௌந்தரா கைலாசம் காலமானார், தினமணி, அக்டோபர் 16, 2010
* செளந்தரா கைலாசம், அண்ணாகண்ணன்
**சர் எட்வின் இலாண்ட்சீயர் லூட்யன்சு**, (*Edwin Landseer Lutyens*, OM|KCIE|RA|FRIBA, மார்ச் 29, 1869 – சனவரி 1, 1944) பிரித்தானிய கட்டிடக் கலைஞர் ஆவார்; மரபுசார் கட்டிடப்பாணிகளை தற்காலத்திற்கேற்ப கலைநயத்துடன் ஏற்று வடிவமைப்பதில் புகழ்பெற்றவர். பல இங்கிலாந்து நாட்டு இல்லங்களை வடிவமைத்துள்ளார்.

லூட்யன்சு "பிரித்தானியக் கட்டிடக் கலைஞர்களில் மிகப் பெரியவராக" கருதப்படுகின்றார். இந்திய அரசின் தலைமையிடமாக புது தில்லியை வடிவமைப்பதிலும் கட்டமைப்பதிலும் இவரது பங்களிப்பிற்காக பெரிதும் அறியப்படுகின்றார். இதனை அங்கீகரிக்கும் வண்ணம் புது தில்லி "லூட்யன்சின் தில்லி" எனவும் அழைக்கப்படுகின்றது. சர் எர்பெர்ட்டு பேக்கருடன் ஒருங்கிணைந்து புது தில்லியிலுள்ள இந்தியாவின் வாயில் போன்ற பல நினைவகங்களுக்கு கட்டிட வடிவமைப்பாளராகவும் இருந்துள்ளார்; தற்போது ராஷ்டிரபதி பவன் எனப்படும் தலைமை ஆளுநரின் மாளிகையையும் வடிவமைத்துள்ளார்.

மேற்சான்றுகள்
-------------

1. ↑  "The Memorial to the Missing of the Somme" 2006. Gavin Stamp.
2. ↑   *Architecture, power, and national ... – Google Books*. Books.google.com.. பார்த்த நாள்: 27 March 2011.
3. ↑   *European cities & technology ... – Google Books*. Books.google.com.. பார்த்த நாள்: 27 March 2011.
4. ↑   *A history of interior design – Google Books*. Books.google.com.. பார்த்த நாள்: 27 March 2011.
**சுமன் அரிப்ரியா** (*SumanHaripriya*) ஓர் இந்திய திரைப்பட இயக்குனர், தயாரிப்பாளர் மற்றும் அரசியல்வாதி ஆவார்.

வாழ்க்கைக்குறிப்பு
------------------

அரிப்ரியா ஜூன் 1, 1979 ஆம் ஆண்டு சூன் மாதம் 1 ஆம் தேதியன்று கவுகாத்தியில் இயித்தன் சக்ரவர்த்தி மற்றும் பியோயா சக்ரவர்த்தி தம்பதியருக்கு மகளாகப் பிறந்தார். இவரது தாயார், பியோயா சக்ரவர்த்தி, கௌகாத்தி தொகுதியிலிருந்து பாரதிய சனதா கட்சியின் சார்பாகப் போட்டியிட்டு வேற்ரிபெற்ற முன்னாள் நாடாளுமன்ற உறுப்பினர் ஆவார். புது தில்லியின் இயாமியா மில்லியா இசுலாமியா கல்லூரியில் சமூகவியல் பாடத்தில் முதுகலை பட்டம் பெற்றுள்ளார், நொய்டாவில் உள்ள ஆசிய திரைப்படம் &தொலைக்காட்சி அகாடமியில் படித்து திரைப்படம் மற்றும் தொலைக்காட்சியில் பட்டயம் பெற்றார். புது தில்லியின் பாரதிய வித்யா பவனில் வேத சோதிடப் பாடத்தில் பட்டம் பெற்றார்.

திரை வாழ்க்கை
-------------

அரிப்ரியா அசாமிய சினிமாவுடன் தொடர்பு கொண்டிருந்தார். சில அசாமிய திரைப்படங்களை இயக்கியுள்ளார்.அவரது படமான கடம்தோல் கிருட்டிணா நாச்சே 53 ஆவது தேசிய திரைப்பட விருதுகளில் சிறந்த அசாம் மொழி திரைப்படம் விருதைப் பெற்றுள்ளது.

அரசியல்
-------

அரிப்ரியா பாரதிய சனதா கட்சி அரசியல்வாதியாவார். 2016 ஆம் ஆண்டு நடைபெற்ற அசாம் சட்டமன்றத் தேர்தலில் ஆயோவிலிருந்து தேர்ந்தெடுக்கப்பட்டார்.

மக்கள் தொடர்பு
--------------

கொரோனா பேருந்தொற்றுக்கு எதிராக பசுவின் சிறுநீர் மற்றும் சாணத்தை பயன்படுத்தலாம் என்று அரிப்ரியா பரிந்துரைத்தார். "மாட்டுச் சாணத்தில் பல நன்மைகள் உள்ளன. அது கொரோனா தீநுண்மியைக் கொல்லும் என்று தான் நினைப்பதாக தேரிவித்துள்ளார்.மாட்டுச் சிறுநீரும் பயனுள்ளதாக இருக்கும். மாட்டுச் சாணம் மற்றும் மாட்டுச் சிறுநீரைக் கொண்டு புற்றுநோயைக் குணப்படுத்த முடியும் என்றும் அவர் பரிந்துரைத்தார்.

மேற்கோள்கள்
-----------

1. ↑  "Assam Legislative Assembly - Member". *Assam Legislative Assembly*. 3 April 2020 அன்று மூலம் பரணிடப்பட்டது. 1 April 2020 அன்று பார்க்கப்பட்டது.
2. ↑  "Electoral Affidavit of SumanHaripriya" (PDF). *Assam State Election Commission* (ஆங்கிலம்). Guwahati. 19 March 2016. p. 10. 30 March 2020 அன்று மூலம் (PDF) பரணிடப்பட்டது. 4 April 2020 அன்று பார்க்கப்பட்டது.
3. ↑  "KokadeutarGharjonwai /SumanHaripriya".. பார்த்த நாள்: 8 July 2017. 
[*தொடர்பிழந்த இணைப்பு*]
4. ↑  "53rd National Film Awards announced".. பார்த்த நாள்: 7 May 2021.
5. ↑  "Exclusive: Cabinet Portfolio Names for BJP-led Govt in Assam". *The Quint*. 20 May 2016. 30 January 2020 அன்று பார்க்கப்பட்டது.
6. ↑  "India's coronavirus health myths fact-checked". *BBC News*. 19 March 2020.. பார்த்த நாள்: 20 March 2020.
7. ↑  Nath, Hemanta Kumar (2 March 2020). "Cow urine, dung can treat coronavirus, says Assam BJP MLA" (in en). *India Today*.. பார்த்த நாள்: 21 March 2020.